CELEX: 32019D2077
Language: lt
Date: 1574899200000
Title: Politinio ir saugumo komiteto sprendimas (BUSP) 2019/2077 2019 m. lapkričio 28 d. kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/1/2019)

6.12.2019   
               
               
                  LT
               
               
                  Europos Sąjungos oficialusis leidinys
               
               
                  L 316/32
               
            
         POLITINIO IR SAUGUMO KOMITETO SPRENDIMAS (BUSP) 2019/2077
         2019 m. lapkričio 28 d.
         kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2013 m. gegužės 22 d. Tarybos sprendimą 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (1), ypač į jo 9 straipsnio 1 dalį,
         atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     vadovaujantis Sprendimo 2013/233/BUSP 9 straipsnio 1 dalimi, pagal Sutarties 38 straipsnį Politinis ir saugumo komitetas (PSK) įgaliojamas priimti atitinkamus sprendimus, susijusius su EUBAM Libya politine kontrole ir strateginiu vadovavimu jai, įskaitant sprendimą skirti misijos vadovą;
                  
               
                     (2)
                  
                  
                     2016 m. rugpjūčio 30 d. PSK priėmė Sprendimą (BUSP) 2016/1634 (2), kuriuo Vincenzo TAGLIAFERRI paskirtas EUBAM Libya misijos vadovu laikotarpiui nuo 2016 m. rugsėjo 1 d. iki 2017 m. rugpjūčio 21 d.;
                  
               
                     (3)
                  
                  
                     EUBAM Libya vadovo Vincenzo TAGLIAFERRI įgaliojimų terminas buvo reguliariai pratęsiamas, paskutinį kartą Politinio ir saugumo komiteto sprendimu (BUSP) 2018/2061 (3), kuriuo pratęsiamas EUBAM Libya vadovo Vincenzo TAGLIAFERRI įgaliojimų terminas iki 2019 m. gruodžio 31 d.
                  
               
                     (4)
                  
                  
                     2018 m. gruodžio 17 d. Taryba priėmė Sprendimą (BUSP) 2018/2009 (4), kuriuo iš dalies keičiamas Sprendimas 2013/233/BUSP ir iki 2020 m. birželio 30 d. pratęsiamas jo galiojimas;
                  
               
                     (5)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti misijos EUBAM Libya vadovo Vincenzo TAGLIAFERRI įgaliojimų terminą nuo 2020 m. sausio 1 d. iki 2020 m. birželio 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            Misijos EUBAM Libya vadovo Vincenzo TAGLIAFERRI įgaliojimų terminas pratęsiamas laikotarpiui iki 2020 m. birželio 30 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Jis taikomas nuo 2020 m. sausio 1 d.
            Priimta Briuselyje 2019 m. lapkričio 28 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 138, 2013 5 24, p. 15.
         
            (2)  2016 m. rugpjūčio 30 d. Politinio ir saugumo komiteto sprendimas (BUSP) 2016/1634 dėl Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo skyrimo (EUBAM Libya/1/2016) (OL L 243, 2016 9 10, p. 10).
         
            (3)  2018 m. gruodžio 18 d. Politinio ir saugumo komiteto sprendimas (BUSP) 2018/2061, kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/2/2018) (OL L 329, 2018 12 27, p. 22).
         
            (4)  2018 m. gruodžio 17 d. Tarybos sprendimas (BUSP) 2018/2009, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas (OL L 322, 2018 12 18, p. 25).